गुवाहाटी , 4 सेप्तमबरः भारत हादोरनि लाइमोन फुटबल हान्जाया दिनै गुवाहाटी नोगोरमानि सरुसजाइ इन्दिरा गान्धी एथलेटिक्स गेलेग्रा फोथाराव उमाननि फुटबल हान्जाजों मुगामुगि जासिगोन । मखनो गोनां दि भारत हादोरनि लाइमोन फुटबल हान्जानि केप्त्इन चुनिल चेत्रीनि दैदेननायाव गेलेगोन होनना बुङो । भारतनि फुटबल हान्जाया गाहायै 4.2 - 3.1 महराव गेलेहैगोन होनना केप्त्इन चुनिल चेत्रीया मिथिहोयो । बे खेलाया भारत हादोरनि लाइमोन फुटबल हान्जानि थाखाय जोबोद गोनांथार । गुबैयै बे खेलाया 2022 माइथायनि थाखाय मुलुगनाङारि थाखोयाव थामहिनबा फिफा जों खुंजानाय खेलायाव गेलेनो जायगा मोनगोन मोनैनि खेला होनना साननाय जादों । भारत आरो उमाननि गेजेराव मोनानि 7.30 रिंगानिफ्राय खेलाखौ जागायनाय जागोन होनना बुंदों । दासिमाव भारतारि लाइमोन फुटबल हान्जानि फोरोंगुरु आइगर स्टीमेका गासैबो रोखोमनि चेलेन्ज आजावना लानो थियारि दं । भारत हादोरनि लाइमोन फुटबल हान्जाया देरहानायनि थांखिजों जोलुर दावहायाव ओंखारगोन । भारत हादोरनि लाइमोन फुटबल हान्जानि गेलेगिरिफोरनि फारिलाइ 2019 गलकिपार ः गुरप्रित सिं , अमरिन्दर सिं , कमलजित सिं दिफेनदार ः प्रितम कताल , राहुल फेके , आदिल खान , नरेन्दर गेहलत , सुबासिस बश , मिदफिलदारः निखिल पुजारी , उदान्त सिं , भिनित राय , चाहाल आब्दुल चामाद , फरवार्द ः केप्त्इन सुनिल चेत्रि , बलवान्त सिं आरो मनबिर सिं   
भारतनि फुटबल हान्जाया दिनै गोख्रों उमानजों मुगामुगि